सर शिवसागर रामगुलाम अन्तर्राष्ट्रीय विमानक्षेत्र
सर शिवसागर रामगुलाम अन्तर्राष्ट्रीय विमानक्षेत्र (आईएटीए: MRU, आईसीएओ: FIMP), एसएसआर एयरपोर्ट, मॉरीशस का प्रमुख विमानक्षेत्र है। यह राजधानी पोर्ट लुई से 26 समुद्री मील (48 कि॰मी॰) दक्षिण-पूर्व दिशा में स्थित है। यहां का पूर्व नाम 'प्लैसान्स विमानक्षेत्र ' था, जिसे मारीशस के राष्ट्रपिता सीवूसागर रामगुलाम की स्मृति में उनके नाम पर रखा गया है। यह विमानक्षेत्र एक क्षेत्रीय हब का कार्य करता है और यहां से अफ़्रीका, यूरोप एवं एशिया के विभिन्न गंतव्यों को सीधी उड़ानें उपलब्ध हैं। इनके अलावा यह देश की राष्ट्रीय वायुसेवा एयर मारीशस का होम-बेस भी है। यहां एक नया यात्री टर्मिनल भवन एवं एक समानांतर टैक्सीमार्ग निर्माण कार्य प्रगति पर है और अप्रैल २०१३ तक पूर्ण होने की आशा है।